እኔ በበኩሌ፤ ይሄንን ጉዳዩ በዝምታ ማለፍ እንደሚሻል መርጨ የነበረ ቢሆንም፤ እንደገና ተነሳስቸ እንድጽፍ ያደረገኝ ምክንያት ግን አለ፡፡ ይሄውም፤ አንድ ትግል ስንጀምር እይታችን ሰፊ ከመሆን ይልቅ፤ ጠበብ እያለ ስላስቸገረኝ ነው፡፡ እውነት ነው ጎቤ የተገደለበትና የአገዳደሉ ሚስጥር፤መቸም ቢሆን ሊረሳ የማይችል ጥቁር ታሪክ ነው፡፡ ነገር ግን በዚህ መልኩ የተገደለው ጎቤ መልኬ ብቻ ነውን? እንዲሁም በጎቤም ሆነ በሌሎቹ ያላግባብ ተገድለዋል ተብሎ በሚነገርላቸው ሰዎች ግድያ ላይ፤ ከላይ እስከታች የነበሩት / አሁንም ያሉት፤በተለይም የመንግስት የጻጥታ መዋቅር አመራር/ አካለት ተሳትፎ አልነበራቸውንም? ነገሮችን በዚህ መልኩ ነው መመልከት ያለብን፡፡በዚህ መልኩ ካልተመለከትነው፤ነገሩ ማቆምያ አይኖረውም፤እንደዛ ከሆነ እማኮ፤ ትላንት ከላሽ ታጥቀው የወልቃይትን ጥያቄ ለምን ታነሳላችሁ ብለው የባ/ዳር ወጣቶችን ሲያሳድዱ የነበሩ ሰዎች ዛሬ በከፍተኛ አመራር ቦታ ተመድበው እየተመለከትን ነው፡፡ እኔ እነሱን ብሆን፤ቢያንስ ለሞራሌ ስል በፍቃዴ ስልጣን እለቅ ነበር፤ነገር ግን እነሱ አላደረጉትም፤የዚህ ምክንያታቸው ደግሞ ግልጽ ነው፤በወቅቱ ይህን ያደረጉት የመንግስትን ህግ ለማስከበር ነው ብለው ስለሚያምኑ ነው፡፡
